**
Vyhodnotenie 10. ročníka súťaže**

 **„Najlepší podnikateľský zámer“ s medzinárodnou účasťou**

Štátny inštitút odborného vzdelávania, odbor Finančnej gramotnosti, Slovenské centrum cvičných firiem a podpory smerovania mládeže spolu s Katedrou pedagogiky Ekonomickej univerzity v Bratislave a v partnerstve s Metropolitnou univerzitou Praha zrealizoval **desiaty ročník celoslovenskej** **súťaže
„Najlepší podnikateľský zámer“ žiakov cvičných firiem s medzinárodnou účasťou.**

Súťažné podklady **žiaci mohli poslať** do **30. septembra 2022.**  Zaslané podnikateľské zámery nemajú byť totožné s predmetom podnikania už založenej cvičnej firmy.

Porota hodnotila dodržanie zadaných podmienok súťaže a štruktúry podnikateľského zámeru, originalitu nápadu, výber mena a loga potenciálneho podnikateľského subjektu, opis produktu, analýzu trhu, marketingový plán, personálny plán, finančný plán, SWOT analýza, reálnosť PZ a stručný podnikateľský zámer v anglickom jazyku v rozsahu jednej A4 strany.

**Tento rok sme pre autorov podnikateľských zámerov pripravili aj podporné online semináre na tému** „Ako napísať dobrý podnikateľský zámer“.

Súťaž bola vyhodnotená odbornou komisiou, ktorej členmi boli zástupcovia z Ekonomickej univerzity v Bratislave, Metropolitnej univerzity Praha a Slovenského centra cvičných firiem. Bodové hodnotenie súťaže je zverejnené na web sídle SCCF.

Vyhlásenie víťazov 10. ročníka súťaže „Najlepší podnikateľský zámer žiakov cvičných firiem s medzinárodnou účasťou“ a ocenenie prvých troch bolo zrealizované na Medzinárodnom veľtrhu cvičných firiem Slovensko 2022 v priestoroch Kia Slovensko Vzdelávacie stredisko Gbeľany dňa 19. októbra 2022 počas vyhlásenia víťazov všetkých súťaží cvičných firiem 2022.

Víťazom srdečne gratulujeme.

V Bratislave 21. októbra 2022

Slovenské centrum cvičných firiem